Diari Oficial de la Generalitat Valenciana


Sumari del DOGV 9925, del 29-08-2024 (2024/8473)

RESOLUCIÓ de 24 de juliol de 2024, de la directora general de Tributs i Joc, per la qual es nomena les persones integrants de la Comissió Tècnica de Coordinació Interadministrativa en Matèria de Joc.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9925

Data del DOGV
:   29-08-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/8473

CVE
:   MJSA-H-7366-9984

Data del document
:   24-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

*Antecedents*

Primer. La Llei 1/2020, d’11 de juny, de regulació del joc i de prevenció de la ludopatia a la Comunitat Valenciana va crear, en l’article 15, la Comissió Tècnica de Coordinació Interadministrativa en Matèria de Joc, com a òrgan de coordinació tècnica i administrativa en esta disciplina atribuint-li com a principals funcions les d’analitzar la situació del sector del joc i la incidència de les seues activitats en la societat valenciana; coordinar les actuacions relacionades amb l’aplicació de la llei, en particular respecte de les polítiques de joc responsable, així com de prevenció i lluita contra el joc patològic, i la d’elaborar i realitzar el seguiment de l’Estratègia valenciana integral de prevenció i tractament del joc patològic i els seus plans d’acció, en este últim aspecte amb la coordinació de la conselleria competent en matèria de sanitat i salut pública i amb la col·laboració de la Comissió de Joc.

Segon. El precepte citat remet a regulació reglamentària els aspectes relatius a la composició, organització i el funcionament de la Comissió Tècnica de Coordinació Interadministrativa en Matèria de Joc, i garantix la participació de determinats òrgans i centres directius per raó de les matèries concernents a joc, tributs, salut pública i assistència sanitària, servicis socials, protecció de les persones menors d’edat, joventut i educació a la Federació Valenciana de Municipis i Províncies.

Tercer. Este mandat es va complir mitjançant l’aprovació del Decret 86/2022, d’1 de juliol, del Consell, que va determinar la composició, l’organització i el funcionament de la Comissió Tècnica de Coordinació Interadministrativa en Matèria de Joc, que establix en l’article 3 la seua concreta composició, d’acord amb la denominació dels òrgans directius existents en aquell moment.

Quart. A conseqüència de l’aprovació del Decret 10/2023, de 19 de juliol, del president de la Generalitat, en el qual es determinen el nombre i la denominació de les conselleries, i les seues atribucions, així com els reglaments orgànics i funcionals que les desenrotllen, s’ha vist transformada substancialment l’estructura de la Generalitat Valenciana i, correlativament, s’han designat les persones titulars dels centres directius integrats en la Comissió Tècnica de Coordinació Interadministrativa, per la qual cosa és necessari actualitzar-la i nomenar els qui han d’integrar-la en l’actualitat, tot això d’acord amb la nova organització de l’Administració del Consell.

*Fonaments jurídics*

I. L’article 6 del Decret 86/2022, d’1 de juliol, del Consell, pel qual s’aprova la composició, organització i el funcionament de la Comissió Tècnica de Coordinació Interadministrativa en Matèria de Joc, atribuïx a la persona titular de l’òrgan directiu amb competències en matèria de joc la facultat de nomenar les persones integrants d’este òrgan col·legiat, tant en qualitat de titulars com de suplents.

II. Que el Decret 133/2023, de 10 d’agost, del Consell, d’aprovació del Reglament orgànic i funcional de la Conselleria d’Hisenda, Economia i Administració Pública atribuïx les competències en matèria de joc a la Direcció General de Tributs i Joc, la titular de la qual va ser nomenada mitjançant el Decret 124/2023, de 4 d’agost, del Consell. Per això, prèvia consulta amb les persones titulars de les direccions generals que actualment integren la Comissió Tècnica, tant en la seua denominació anterior a conseqüència de les atribucions desdoblades en altres òrgans,

RESOLC

*Primer*

Deixar sense efecte els nomenaments de les persones que van formar part de la Comissió Tècnica de Coordinació Interadministrativa en Matèria de Joc, efectuats en virtut de la Resolució de 27 de juliol de 2022, de la Direcció General de Tributs i Joc, agraint-los els servicis prestats.

*Segon*

Nomenar les persones integrants de la Comissió Tècnica de Coordinació Interadministrativa en Matèria de Joc tant en la seua qualitat de titulars com de suplents que s’indiquen a continuació:

– Per l’anterior Direcció General de Salut Pública i Addiccions, les atribucions de la qual han sigut assumides per la Direcció General de Salut Pública, es nomena en qualitat de titular Ruth Usó Talamantes, que ostenta este càrrec, i com a suplent d’esta,  María Jesús Mateu Aranda, cap del Servici d’Addiccions, les dos de la Conselleria de Sanitat.

– Per la Direcció General d’Assistència Sanitària, les atribucions de la qual han sigut assumides per la Direcció General d’Atenció Hospitalària, es nomena en qualitat de titular María Jesús Arilla Morell, que ostenta este càrrec, i com a suplent d’esta, Amparo Clemente Corberá, cap del Servici de Salut Mental, les dos de la Conselleria de Sanitat.

– Per la Direcció General d’Atenció Primària i Autonomia Personal, les atribucions de la qual han sigut assumides per la Direcció General de Dependència i de les Persones Majors, es nomena en qualitat de titular Beatriz Simón Castellets, que ostenta este càrrec, i com a suplent d’esta, María Mercedes Pérez Ros, cap del Servici de Procediments Jurídics Especials, les dos de la Vicepresidència Segona i Conselleria de Servicis Socials, Igualtat i Vivenda.

– Per la Direcció General d’Infància i Adolescència, les atribucions de la qual han sigut assumides per la Direcció General de Família, Infància, Adolescència i Repte Demogràfic, es nomena en qualitat de titular Angelica Gemma Such Ronda, que ostenta este càrrec, i com a suplent d’esta, Fernando Monfort Costa, cap del Servici de Promoció dels Drets de la Infància i Adolescència, els dos de la Vicepresidència Segona i Conselleria de Servicis Socials, Igualtat i Vivenda.

– Per la Direcció General de l’Institut Valencià de la Joventut, es nomena en qualitat de titular Vicente Ripoll Gimeno, que ostenta este càrrec, i com a suplent Raúl Puerta Lorenzo, subdirector general de l’Institut Valencià de la Joventut.

– Per la Direcció General d’Inclusió Educativa, les atribucions de la qual han sigut assumides per la Direcció General d’Innovació i Inclusió Educativa, es nomena en qualitat de titular María del Rosario Escrig Llinares, que ostenta este càrrec, i com a suplent d’esta, Rocio Isabel Tahoces Martínez, subdirectora general d’Inclusió Educativa, les dos de la Conselleria d’Educació, Universitats i Ocupació.

– Per la Federació Valenciana de Municipis i Províncies, es nomena en qualitat de titular Modesto Martínez Sabater, vicesecretari general, que ostenta este càrrec, i com a suplent, Juan Carlos Niembro Cerdà, subcoordinador, els dos d’esta federació.

– Pel que fa a la Direcció General Operativa i a la Direcció General del Diàleg Social, anteriorment adscrites a la Conselleria de Justícia i Interior i a la Presidència, respectivament, les dos han sigut suprimides en els seus reglaments orgànics.

No obstant això, les competències de la Direcció General Operativa les ha assumides la Direcció General d’Interior, sense que en el dia de la data s’haja designat cap persona com a titular d’este òrgan directiu.

Contra esta resolució, que no posa fi a la via administrativa, es pot interposar un recurs d’alçada davant del secretari autonòmic d’Hisenda i Economia, en el termini d’un mes, d’acord ambls articles 121 i 122 de la Llei 39/2015, d’1 d’octubre, de procediment administratiu comú de les administracions públiques, i l’article 10.1 i 3.l del Reglament orgànic i funcional de la Conselleria d’Hisenda, Economia i Administració Pública, aprovat pel Decret 133/2023, de 10 d’agost, del Consell. Tot això sense perjuí que les persones interessades puguen exercir qualsevol altre recurs que estimen procedent.

  

València, 24 de juliol de 2024

Inmaculada Domínguez Calomarde

Directora general de Tributs i Joc